**En rik episk tradisjon i Bibelen**

**Erotisk litteratur i Bibelen:**

**Skildring av et samleie i Bibelen[[1]](#footnote-1)**

I Salomos Høysang kapittel 7 **skildrer** Salomo sin elskerinne Sulamitt og hennes nakne kropp i dikterisk form

**Høysangen kapittel 7:**

Så vakre føttene dine er i sandalene,
          du høvdingdatter!
          Hoftene dine buer seg som en sølje,
          smidd av kunstnerhånd.

     **2** Navlen din er en rund skål,
          måtte den aldri mangle vin!
          Magen er en hveteåker
          omkranset av liljer.

     **3** Brystene dine er to kalver,
          tvillinger til en gasell.

     **4** Halsen din er som et elfenbenstårn,
          øynene som dammene i Hesjbon
          ved Bat-Rabbim-porten.
          Nesen er som Libanon-tårnet
          som ser mot Damaskus.

     **5** Hodet løfter seg som Karmel,
          og håret er som purpur.
          Kongen er fanget i lokkene.

     **6** Så vakker, så søt du er,
          du som jeg elsker, full av vellyst!
     **7** Du er høy som palmen,
          og brystene dine er som drueklaser.
     **8** Jeg sier: Jeg skal opp i den palmen,
          gripe tak i greinene.
          La brystene dine være som klasene på vinstokken,
          din ånde som duften av epler
     **9** og ganen som den fineste vin,
***Hun***
          som lett går ned hos min kjæreste,
***Han***
          som glir over leppene mine og tennene!
***Hun***
    **10** Jeg hører min kjæreste til,
          og til meg står hans begjær.

    **11** Kom, min kjæreste! La oss gå ut på marken!
          La oss overnatte mellom hennabuskene.

    **12** Ved daggry går vi til vinmarkene,
          ser om vinstokken har fått nye skudd,
          om blomsterknoppene har åpnet seg,
          om granatepletrærne blomstrer.
          Der vil jeg gi deg min kjærlighet.

    **13** Kjærlighetseplene dufter,
          over vår dør henger alle de herligste frukter,
          både nyplukket og tørket.
          Min kjæreste, jeg har gjemt dem til deg.

**Her gjengitt som referat i Frank Oterholts tolkning av teksten:**

*Han begynner med hoftene og smyger seg oppover (v.1). Han beskriver hvordan kjønnsleppene blir fuktige ved seksuell opphisselse. Han skildrer også smaken (oralsex): Det smaker som vin (v.2). Deretter beskriver han magen – med en liten ”kul” (v.2b), brystene (v.3), halsen (v.4a), øyne og nese (ansiktet) (v.4b), hode, hår og krøller (v.5). Til slutt tar han et overblikk over hennes ranke kropp (v.7), og konstaterer at han blir ”tent”: ”min lyst og glede” (v.6).*

***I sin kåthet blander Salomo tresortene:***

*Sulamitts kropp ligner et palmetre med tunge drueklaser (brystene) (v.7). Så klatrer han opp i palmetreet (v.8), trekker armene hennes opp langs hodet (slik at armene sprer seg ut som grenene på et tre) (v. 8) og begynner å spise av ”drueklasene” (suger brystene hennes) (v.8b). Så kysser han munnen hennes med et fuktig kyss (v.9). Pusten hennes lukter eple og munnen smaker (også) som vin (v. (2), 8 og 9). Samleiet er i gang.*

1. Dette er Frank Oterholts tolkning av teksten i Salomos Høysang kapittel 7. [↑](#footnote-ref-1)